PACE ออกหุ้นกู้ 1.1 พันลบ. ชูดอกเบี้ย 5.50%
PACE ออกหุ้นกู้ 1.1 พันลบ.อายุ 1 ปี 7 เดือน ดอกเบี้ย 5.50% ขายรายใหญ่ 23-25 ก.พ.นี้ เพื่อใช้ในการดำเนินธุรกิจ-ลงทุนในโครงการต่างๆ
10 ก.พ. 2559

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้มูลค่าไม่เกิน 1,100 ล้านบาท อายุ 1 ปี 7 เดือน ครบกำหนดไถ่ถอน พ.ศ.2560  อัตราดอกเบี้ยคงที่ 5.50% ต่อปี จ่ายดอกเบี้ยทุกๆ 3 เดือนตลอดอายุหุ้นกู้ โดยเสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายระหว่างวันที่ 23-25 ก.พ.59 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์ที่จะนำเงินที่ได้จากการขายหุ้นกู้ครั้งนี้เพื่อใช้ในการดำเนินธุรกิจ และลงทุนในโครงการต่างๆของบริษัท